28. Sarajevo Film Festival
28. Sarajevo Film Festival međunarodni je filmski festival koji je održan od 12. do 19. augusta 2022. u Sarajevu. Prikazano je ukupno 235 filmskih ostvarenja iz 62 zemlje, u 19 kategorija. Za nagrade Srce Sarajeva natjecao se 51 film u četiri glavne kategorije, igrani, kratki, dokumentarni i studentski film. Počasno Srce Sarajeva uručeno je danskom glumcu Madsu Mikkelsenu, američkom glumcu, režiseru i dramskom piscu Jesseju Eisenbergu i ukrajinskom režiseru Sergeju Loznitsi zbog njihovog izuzetnog doprinosa filmskoj umjetnosti. Film Trougao tuge, švedskog režisera Rubena Östlunda otvorio je filmski festival. Film Juraja Lerotića Sigurno mjesto osvojio je Srce za najbolji film, Marina Er Gorbač dobila je Srce za najboljeg režisera za film Klondike.